Oru rändrahn
Oru rändrahn asub Tallinnas, Kadriorus Oru tänav 18 aias (Kesklinn). Rändrahn on üksikobjektina looduskaitse all 1992. aastast. Oru rändrahn on 6,0 m pikk, 4, 8 m lai, 3,4 m kõrge ning ümbermõõduks on 17,2 m. Rahn on järskude külgedega, mis allosas on kohati negatiivse kaldenurgaga; Ümaratipuline, üksikute kinnislõhedega, millest paar läbistavad rahnu ülevalt alla. Lõunakülg on taimestikuvaba, teistel kasvab samblaid ja samblikke.